Σάσα Σιμόνοβιτς

Ο Σάσα Σιμόνοβιτς (σερβικά: Саша Симоновић), γεννήθηκε στις 20 Ιουλίου 1975 στο Νις της   Γιουγκοσλαβίας και είναι Σέρβος πρώην ποδοσφαιριστής και νυν προπονητή ποδοσφαίρου.

Βιογραφία 
Ως ποδοσφαιριστής, αν και ξεκίνησε από τις ακαδημίες της  Ραντνίτσκι Νις, πραγματοποίησε το επαγγελματικό του ντεμπούτο στην πρώτη ομάδα της FK Železničar Niš, τη σεζόν 1994-95 για το πρωτάθλημα της Δεύτερης Γιουγκοσλαβικής Λίγκας. Αγωνίστηκε σε 25 αγώνες σημειώνοντας 3 τέρματα. Το καλοκαίρι του 1995, μετακόμισε στην Ελλάδα και υπέγραψε συμβόλαιο συνεργασίας με τον Άρη Θεσσαλονίκης. Πέρασε τα επόμενα τρία χρόνια στον σύλλογο, πραγματοποιώντας 54 συμμετοχές [42 στη Super League, 7 στη Super League 2 καθώς και 5 για το θεσμό του Κυπέλλου Ελλάδας) πετυχαίνοντας συνολικά 5 τέρματα , όλα στην κορυφαία κατηγορία του ελληνικού ποδοσφαίρου. 
Το καλοκαίρι του 1998, ο Σιμόνοβιτς επέστρεψε στη χώρα του κι αγωνίστηκε στην Όμπιλιτς Βελιγραδίου για μια τετραετία. Το 2002 μεταγράφηκε, έναντι 750.000 ευρώ, στην Λέφσκι Σόφιας, με την οποία αγωνίστηκε για τρεις σεζόν, κατακτώντας το εγχώριο πρωτάθλημα (2002), το Κύπελλο Βουλγαρίας (2002,2003 και 2005) καθώς και Βουλγαρικό Σούπερ Καπ του 2005. Συνολικά πραγματοποίησε 83 εμφανίσεις με τη Λέφσκι σημειώνοντας και 20 γκολ. Μάλιστα, ανακηρύχθηκε καλύτερος ξένος στο βουλγαρικό πρωτάθλημα για τη σεζόν 2002/03. Παράλληλα αγωνίστηκε σε 17 αγώνες των ευρωπαϊκών διοργανώσεων, σκοράροντας και 6 τέρματα. Το πιο αξιομνημόνευτο γκολ του ήρθε στις 3 Μαρτίου 2004 στο Εθνικό Στάδιο «Βασίλ Λέφσκι» όταν σημείωσε το 2-2 εναντίον της Λίβερπουλ σε έναν αγώνα τρίτου γύρου του Κυπέλλου ΟΥΕΦΑ, τον οποίο τελικά  οι φιλοξενούμενοι κέρδισαν με 2-4. 
Τον Ιούνιο του 2005 ο Σιμόνοβιτς πήρε μεταγραφή στη Βίχρεν Σαντάνσκι.  Από το 2006 έως το 2008, ο Σιμόνοβιτς αγωνίστηκε με τα χρώματα της Σλάβια Σόφιας ενώ τη σεζόν 2008-09 διετέλεσε παίκτης της Lokomotiv Mezdra. 

Στις 5 Αυγούστου 2009, ανακοινώθηκε ότι ο Σιμόνοβιτς επέστρεψε στη Λέφσκι, για να κλείσει την καριέρα του, υπογράφοντας διετές συμβόλαιο με τον σύλλογο. Ο Σιμόνοβιτς πραγματοποίησε το δεύτερο ντεμπούτο του με τη Λέφσκι στις 15 Αυγούστου 2009 σε έναν αγώνα εναντίον της Μινιόρ Πέρνικ. Συνολικά, ο Σιμόνοβιτς αγωνίστηκε σε περισσότερους από 150 αγώνες στην πρώτη εθνική κατηγορία ποδοσφαίρου της Βουλγαρίας. Απέκτησε από το 2002 τη βουλγαρική υπηκοότητα και μετά το τέλος της ποδοσφαιρικής του σταδιοδρομίας, ασχολήθηκε με την προπονητική. To Γενάρη του 2015 ξεκίνησε να προπονεί την Ακαδημία Vitosha 13, στη συνοικία Μπογιάνα της Σόφιας.  Το 2019 ανέβαλε προπονητής της FC Botev Galabovo, η οποία αγωνίζονταν τότε στη Β’ Εθνική κατηγορία. Επίσης, υπήρξε προπονητής της OFK Belasica Petrich από τις 12 Μαρτίου 2020 μέχρι τις 24 Οκτωβρίου του 2021.

Εθνική Ομάδα
Το 2000, ο Σιμόνοβιτς πραγματοποίησε τη μια και μοναδική εμφάνισή του με την Εθνική Γιουγκοσλαβίας, και πιο συγκεκριμένα στις 13 Δεκεμβρίου 2000, όταν μπήκε ως αλλαγή στο 87ο λεπτό της φιλικής αναμέτρησης Εθνική Ελλάδας-Γιουγκοσλαβία 1-1.

Παραπομπές

Πηγές 
Ποδοσφαιρικό προφίλ του Σιμόνοβιτς στο transfermarkt

Προπονητικό προφίλ του Σιμόνοβιτς στο transfermarkt

Ποδοσφαιριστές Άρη Θεσσαλονίκης
Μέσοι ποδοσφαιριστές
Ξένοι ποδοσφαιριστές στην Ελλάδα
Γιουγκοσλάβοι ποδοσφαιριστές
Ποδοσφαιριστές Α΄ Κατηγορίας Γιουγκοσλαβίας
Ποδοσφαιριστές Σούπερ Λιγκ Ελλάδας
Σέρβοι ποδοσφαιριστές
Σέρβοι προπονητές ποδοσφαίρου
Ποδοσφαιριστές από τη Σερβία και Μαυροβούνιο
Ποδοσφαιριστές Όμπιλιτς Βελιγραδίου
Ποδοσφαιριστές Λέφσκι Σόφιας
Ποδοσφαιριστές ΠΦΚ Σλάβια Σόφιας
Σέρβοι ποδοσφαιριστές στο εξωτερικό
Ποδοσφαιριστές Πάρβα Λίγκα (Βουλγαρία)